
* 
* 
* 
* 
* 
* 
* 
* 
* 
* 

Koja pitanja su bitna u vezi kupanja tj. uzimanja gusula?




Koji su propisi vezani za kupanje – gusul?
==========================================

 

**Pitanja u vezi sa kupanjem**


167- Žena neće rasplitati pletenice kada se bude kupala od dženabeta, zbog Vjerovjesnikovih, sallallahu alejhi ve sellem, riječi: “Uistinu, dovoljno ti je samo da pospeš tri puta vodu. “169 


168- Međutim, žena koja se kupa nakon menstruacije, rasplest će kosu, jer je Vjerovjesnik, sallallahu alejhi ve sellem, rekao Aiši, radijallahu anha, a bila je u menstrualnom periodu: “Raspleti kosu i okupaj se. “170 


169- Dovoljno je jedno kupanje za menstruaciju i dženabet, kao i za džumu i za dženabet, ukoliko nanijeti jednim kupanjem oba razloga, jer je Vjerovjesnik, sallallahu alejhi ve sellem, rekao: “Uistinu se sva djela vrednuju prema namjerama. “171 


170- Kupanje zamjenjuje abdest, jer se prenosi od Vjerovjesnika, sallallahu alejhi ve sellem, da se nije abdestio nakon kupanja. 


171- Dozvoljeno je muškarcu da se okupa vodom kojom se poslije dženabeta okupala žena, zbog Vjerovjesnikovih, sallallahu alejhi ve sellem, riječi: “Doista se voda ne može odžunubiti. “172 


172- Dozvoljeno je da se suprug i supruga, koji su džunubi, kupaju iz iste posude, jer je tako činio Poslanik, sallallahu alejhi ve sellem, sa Aišom, radijallahu anha. 


173- Poželjno je zakloniti se prilikom kupanja, zbog Vjerovjesnikovih, sallallahu alejhi ve sellem, riječi: “Kada se neko od vas kupa, neka se zakloni … 173 


174- Neobaveznost zaklanjanja, zbog Vjerovjesnikovih, sallallahu alejhi ve sellem, riječi: “Ejjub se kupao nag. “174  




175- Racionalno korištenje vode prilikom kupanja, jer se Poslanik, sallallahu alejhi ve sellem, kupao jednim sa'om vode.175 


176- Muškarcu je dozvoljeno odlaziti u javno kupatilo kada se zastre (odjećom), jer se prenosi od Poslanika, sallallahu alejhi ve sellem, da je rekao: “Ko vjeruje u Allaha i Sudnji dan (od muškaraca mog ummeta), neka ne ulazi u javno kupatilo osim ako je zastrt. “176 


177- Žena ne smije odlaziti u javno kupatilo, jer se prenosi da je Vjerovjesnik, sallallahu alejhi ve sellem, rekao: “Koja god žena vjeruje u Allaha i Sudnji dan, neka ne ulazi u javno kupatilo. “177 Spominje se izuzetak iz ove zabrane za bolesnu ženu i onu koja je u nifasu.  






---


———–  

Iz knjige “RAZUMIJEVANJE FIKHSKIH DOKAZA”  

Autor: dr. ‘Aid el-Karni   

  

Preuzmite pdf knjigu na ovom linku:  

<https://pitajucene.com/wp-content/uploads/2019/10/Razumijevanje-fikhskih-dokaza-Aid-el-Karni.pdf>


